
ДО 
ОБЩИНСКИ СЪВЕТ
БУРГАС

ДОКЛАДНА  ЗАПИСКА
от 
ЧАНКА ИВАНОВА КОРАЛСКА  – ЗАМЕСТНИК-КМЕТ „СТРОИТЕЛСТВО, ИНВЕСТИЦИИ И РЕГИОНАЛНО РАЗВИТИЕ“ ПРИ ОБЩИНА БУРГАС


Относно:       Приемане на финансираните за периода 01.01.2022г.- 31.12.2022г. инвестиции на „Водоснабдяване и канализация“ ЕАД – гр. Бургас и тяхното предаване за срока на Договора подписан между Асоциацията по ВиК – Бургас и „Водоснабдяване и канализация“ ЕАД – гр. Бургас.


	УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

В изпълнение на указания на МРРБ, обективирани в писмо изх. №91-00-87/13.10.2017г., относно процеса на отчитане, проверка и приемане на инвестициите, извършени от ВиК оператора на съответната обособена територия за изтеклата календарна година Областният управител на област Бургас със Заповед № РД-10-59/20.02.2023г., изменена със Заповед № РД-10-84/13.03.2023г. назначи комисия, която извърши проверка на предоставените от оператора протоколи за извършените на територията на Община Бургас, Област Бургас инвестиции в периода 01.01.2022г.- 31.12.2022г. и да потвърди възможността за приемане на конкретната инвестиция. 
 В хода на проверката комисията провери изпълнението задълженията на „Водоснабдяване и канализация“ ЕАД – гр. Бургас, съгласно сключения Договор с Асоциацията по ВиК – Бургас, за задължително ниво на инвестициите. Направените инвестиции в размер на 2 248 753.90 лв. / два милиона двеста четиридесет и осем хиляди седемстотин петдесет и три лв. и 90ст./ са извършени законосъобразно и в пълен размер. Според констатациите обектите функционират и се стопанисват, поддържат, и експлоатират от действащия оператор „Водоснабдяване и канализация“ ЕАД – гр. Бургас, който предоставя услуги по ВиК на потребителите в обособената територия..
За работата на комисията бе изготвен протокол, с предложение за провеждане на процедура по приемане на инвестициите, преминаване управлението на активите в Асоциацията по ВиК – Бургас и предаване на същите за стопанисване, поддържане и експлоатация на действащия ВиК оператор, чрез допълване и/или актуализиране на Приложение №1 от договора за стопанисване на дейностите по чл.198о, ал.1 от ЗВ, включени в списъка, представляващ приложение „Опис на инвестициите, публична общинска собственост извършени от „Водоснабдяване и канализация“ ЕАД – гр. Бургас на територията на Община Бургас за периода  01.01.2022г.- 31.12.2022г.“ към настоящата Докладна записка.
Предвид гореизложеното, на основание чл. 21, ал. 1, т. 8 от Закона за местното самоуправление и местната администрация, предлагам Общински съвет Бургас да вземе следното решение:






РЕШЕНИЕ :

1. Дава съгласие за приемане на инвестициите, описани в приложение: „Опис на инвестициите, публична общинска собственост извършени от „Водоснабдяване и канализация“ ЕАД – гр. Бургас на територията на Община Бургас за периода  01.01.2022г.- 31.12.2022г.“, извършени от „Водоснабдяване и канализация“ ЕАД – гр. Бургас за периода 01.01.2022г.- 31.12.2022г. в размер на 2 248 753.90 лв. / два милиона двеста четиридесет и осем хиляди седемстотин петдесет и три лв. и 90ст./, преминаване на същите за стопанисване на активите в Асоциацията по ВиК – Бургас и предаване на същите за стопанисване, поддържане и експлоатация на действащия ВиК оператор, чрез допълване и/или актуализиране на Приложение №1 от договора за стопанисване на дейностите по чл.198о, ал.1 от ЗВ.



Приложение:
1. Копие на Таблица с опис на извършените инвестиции, публична общинска собственост от „Водоснабдяване и канализация“ ЕАД – гр. Бургас на територията на Община Бургас за периода  01.01.2022г.- 31.12.2022г., заверена „Вярно с оригинала“.



С уважение,
				
ИНЖ. ЧАНКА КОРАЛСКА
Заместник-кмет „Строителство, инвестиции и регионално развитие“ 

